《修城口号》
明代·秦约

春城连海亘虹霓，雉堞桓桓补甑泥。
总谓军储仰吴下，只怜边衅起淮西。
千旗影逐流云动，万杵声高落日低。
安得韩彭为上将，载光大业抚黔黎。

作者简介：苏州府崇明人，字文仲。洪武初应召，试文第一，擢礼部侍郎。以母老归。再征入京，授溧阳县学教谕。以老归卒。有《樵海集》、《诗话旧闻》、《崇明志》。